./data/phi0914/phi001fr/phi0914.phi001fr.perseus-lat1.xml
Titus Livius (Livy)
semina tertii Punici belli referuntur  cum in finibus					Carthaginiensium ingens Numidarum exercitus duce Ariobarzane Syphacis nepote					diceretur esse, M  Porcius Cato suasit, ut Carthaginiensibus, qui exercitum					specie contra Masinissam, re contra Romanos accitum in finibus haberent,						 bellum indiceretur  contra dicente P 					Cornelio Nasica placuit legatos mitti Carthaginem, qui specularentur, quid					ageretur  castigato senatu Carthaginiensium, quod contra foedus et exercitum et					navales materias haberent, pacem inter eos et Masinissam facere voluerunt,					Masinissa agro, de quo lis erat, cedente   sed					Gisgo Hamilcaris filius, homo seditiosus, qui tum in magistratu erat, cum					senatus parturum se iudicio legatis dixisset, ita populum concitavit bellum adversus Romanos suadendo, ut legatos, quo					minus violarentur, fuga explicuerit  id nuntiantes infestum iam senatum					Carthaginiensibus  festiorem fecerunt  M  Porcius					Cato filii in praetura mortui funus tenuissimo, ut potuit—nam pauper erat —,  sumptu fecit  Andriscus, qui se Persei filium, regis quondam					Macedoniae, ingenti adserveratione mentiretur, Romam missus  M  Aemilius					Lepidus, qui princeps senatus sextis iam censoribus lectus erat, antequam expiraret, praecepit filiis, lecto se strato  [sine] linteis sine purpura efferrent; in relicum funus					ne plus quam aeris decus consumerent: imaginum specie, non sumptibus nobilitari					magnorum virorum funera solere  de veneficiis quaesitum  Publilia et Licinia,					nobiles feminae, quae viros suos consulares necasse insimulabantur, cognita					causa, cum praetori  praedes vades dedissent,					cognatorum decreto necatae sunt  Gulussa Masinissae filius nuntiavit Carthagine					dilectus agi, classem comparari et haud dubie bellum strui  cum Cato suaderet,					ut his bellum indiceretur, P  Cornelio Nasica dicente nihil temere faciundum,					placuit decem legatos mitti exploratum  L  Licinius Lucullus A  Postumius Albinus consules cum dilectum severe agerent					nec quemquam gratia dimitterent, ab tribunis plebis, qui pro amicis suis					vacationem impetrare non poterant, in carcerem coniecti sunt  cum Hispaniense					bellum parum prospere aliquotiens gestum ita confudisset civitatem Romanam,						ut ne hi quidem invenirentur, qui aut					tribunatum exciperent aut legati ire vellent, P  Cornelius Aemilianus processit					et exceptaturum se militiae genus, quodcumque imperatum esset, professus est;					quo exemplo omnes ad studium militandi concitavit  Lucullus consul, cum Claudius					Marcellus, cui successerat,  pacasse omnes Celtiberiae populos videretur, Vaccaeos et Cantabros					et alias incognitas adhuc in Hispania gentes subegit  ibi P  Cornelius					[Africanus] Scipio Aemilianus, L  [Corneli] Pauli filius, Africani nepos, sed					adoptivus, provocatorem barbarum tribunus militum occidit et in expugnatione					Intercatiae  urbis maius etiamnum periculum adit:					nam murum primus transcendit  Ser  Sulpicius Galba praetor male adversus					Lusitanos pugnavit  cum legati ex Africa cum oratoribus Carthaginiensium et					Gulussa Masinissae filio redissent dicerentque et exercitum se et classem					Carthagine deprehendisse, perrogari  sententias					placuit  Catone et aliis principibus senatus suadentibus, ut in Africam					confestim transportaretur exercitus, quoniam Cornelius Nasica dicebat nondum					sibi iustam causam belli videri, placuit, ut bello abstinerent, si					Carthaginienses classem exussissent et exercitum dimisissent: si minus, proximi						 consules de bello Punico referrent  cum					locatum a censoribus theatrum exstrueretur, P  Cornelio Nasica auctore tamquam					inutile et nociturum publicis moribus ex senatus consulto destructum est,					populusque aliquamdiu stans ludos spectavit  Carthaginienses cum adversus foedus					bellum Masinissae  intulissent, victi ab eo annos					habente XCII et sine pulpamine mandere et siccum gustare					panem tantum solito, insuper Romanum bellum  meruerunt  motus					praeterea Syriae et bella inter reges gesta referuntur  inter quos motus					Demetrius Syriae rex occisus est